Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 126/13/6606	Lučenec, 15.4.2013
EEČ : 2-47-51-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako matka maloletých detí XXXXX, nar. 08.01.2000 a XXXXX, nar. 8.01.2000 hoci bola právoplatným rozsudkom Okresného súdu v Lučenci č.k. 8P 131/2012 zo dňa 24.10.2012 zaviazaná k plateniu výživného mesačne sumou 40,- € na každé vyššie uvedené maloleté dieťa zvlášť počnúc dňom 01.11.2012 vždy do 15-teho dňa toho ktorého mesiaca vopred k rukám otca detí XXXXX, nar. XXXXX, takto uloženú povinnosť riadne, pravidelne a v plnej výške neplnila v Málinci a inde a za obdobie mesiacov december 2012 až marec 2013 otcovi detí XXXXX na výživnom dlhovala sumu 320,- €

lebo zanikla trestnosť činu

Odôvodnenie:
	Proti obvinenej XXXXX bolo povereným príslušníkom OO PZ v Poltári vedené trestné stíhanie za prečin zanedbania povinnej výživy podľa § 207 ods. 1 Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
	Obvinená XXXXX vo svojej výpovedi uviedla, že si je vedomá vyživovacej povinnosti voči svojim dvom maloletým deťom XXXXX a XXXXX. Na každé dieťa má platiť mesačne výživné vo výške 40,- € k rukám otca detí XXXXX. Doznala, že výživné nevyplatila v decembri 2012 ako aj za prvé tri mesiace roku 2013. Vo svojej výpovedi dňa 26.03.2013 vypovedala, že dňa 21.02.2013 poslala otcovi detí sumu 80,- €, dňa 06.03.2013 mu vyplatila 160,- €  a dňa 26.03.2013 mu vyplatila sumu 80,- €. Týmto uhradila všetko dlžné výživné ako aj bežné výživné za mesiac marec 2013. 
	Výpoveď obvinenej v plnom rozsahu potvrdil aj svedok - poškodený XXXXX. Uviedol, že obvinená postupne šekovými poukážkami vyplatila celú dlžnú sumu na výživnom a to vo výške 320,- €, čo predstavuje výživné za obdobie mesiacov december 2012 až marec 2013. Dodal, že počas obdobia neplatenia výživného deti núdzou netrpeli. 
	Skutočnosť, že obvinená poškodenému skutočne vyplatila vyššie uvedené sumy preukazujú aj fotokópie poštových poukazov na čl. 25-26 vyšetrovacieho spisu.   
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinená XXXXX využila možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnila, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka